রাচিন রবীন্দ্রের সেঞ্চুরি, বড় রানের পথে নিউজিল্যান্ড

ওয়েব ডেস্ক: আইসিসি চ্যাম্পিয়ন্স ট্রফিতে (ICC Champions Trophy) আরও একটা সেঞ্চুরি হয়ে গেল রাচিন রবীন্দ্রের (Rachin Ravindra)। শচীন তেন্ডুলকর (Sachin Tendulkar) এবং রাহুল দ্রাবিড়ের (Rahul Dravid) নাম মিশিয়ে ‘রাচিন’ নাম রেখেছিলেন তাঁর বাবা। নামের প্রতি সুবিচার করে চলেছেন তিনি। বাংলাদেশের বিরুদ্ধে ১০৫ বলে ১১২ করেছিলেন, এবার মহা-গুরুত্বপূর্ণ সেমিফাইনালে তাঁর ব্যাট থেকে এল দুর্দান্ত শতরান।

লাহোরের গদ্দাফি স্টেডিয়ামে (Gaddafi Stadium) দক্ষিণ আফ্রিকার (South Africa) বিরুদ্ধে টসে জিতে ব্যাটিং নিয়েছিলেন কিউয়ি অধিনায়ক মিচেল স্যান্টনার। উইল ইয়ং এবং রাচিন ওপেন করতে নামেন। লুঙ্গি এনগিডির বলে ২৩ বলে ২১ রান করে আউট হয়ে যান ইয়ং। এরপর প্রাক্তন অধিনায়ক কেন উইলিয়ামসনকে (Kane Williamson) নিয়ে বড় রানের পথে রাচিন। উইলিয়ামসন হাফ-সেঞ্চুরি করে অপরাজিত আছেন।

আরও পড়ুন: ODI থেকে অবসর নিলেন স্টিভ স্মিথ

Fifth ? in ICC tournaments for Rachin Ravindra ?#SAvNZ : https://t.co/dGzPWxoavO pic.twitter.com/4Aoqi9R3ff

— ICC (@ICC) March 5, 2025

এদিন ৯৩ বলে শতরান সম্পূর্ণ করলেন তিনি। কাগিসো রাবাডার (Kagiso Rabada) বল লেগ সাইডে পাঠিয়ে দু’ রান নিতেই পূর্ণ হল কাঙ্ক্ষিত লক্ষ্য। এই প্রতিবেদন লেখা পর্যন্ত মাত্র এক উইকেট ৩১.৩ বলে ১৯১ রান করে ফেলেছে নিউজিল্যান্ড। অন্য দিকে ছয় বোলার কাজে লাগিয়েও সুবিধা করতে পারছে না প্রোটিয়া দল। তবে গদ্দাফি স্টেডিয়ামের উইকেট ব্যাটিং সহায়কই হয়। দ্বিতীয় ইনিংসে ‘চোক’ না করলে মার্করাম, ক্লাসেনরাও বড় রান করতে পারবেন।